|  |
| --- |
| PATVIRTINTAJonavos pradinės mokyklos direktoriaus2020 m. rugsėjo mėn. 1 d. įsakymu Nr. V1-47 |

**PRIEŠMOKYKLINIO UGDYMO PEDAGOGO PAREIGINIS APRAŠAS**

**I skyrius**

**BENDROSIOS NUOSTATOS**

1. Priešmokyklinio ugdymo pedagogo pareiginis aprašas reglamentuoja pedagogo, dirbančio priešmokyklinėje grupėje, profesinę veiklą.

2. Priešmokyklinio ugdymo pedagogas – asmuo, priešmokyklinėje grupėje ugdantis vaikus nuo 5–6 metų.

3. Priešmokyklinės grupės pedagogas privalo turėti aukštąjį išsilavinimą, būti įgijęs pradinių klasių mokytojo kvalifikaciją ir papildomai išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas.

4. Priešmokyklinio ugdymo pedagogas dirba vadovaudamasis Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, reglamentuojančiais priešmokyklinio amžiaus vaikų ugdymą.

**II skyrius**

 **PRIEŠMOKYKLINIO UGDYMO PEDAGOGO VEIKLOS PRINCIPAI**

5. Priešmokyklinio ugdymo pedagogas savo veikloje vadovaujasi šiais principais, kurie įvardijami kaip:

5.1. visuminis ugdymas – organizuodamas veiklą pedagogas paiso vaiko raidos ir vaikų kultūros dėsningumų, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;

5.2. individualizavimas – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;

5.3. nuoseklumas – tęsiamas pozityvus šeimoje pradėtas ugdymas arba institucinis ikimokyklinis ugdymas;

5.4. ugdymo šeimoje ir institucijoje sąveika – derinami šeimos ir institucijos interesai ir lūkesčiai, požiūris į vaiko ugdymą(si), šeima įtraukiama į ugdymo procesą, rūpinamasi šeimos švietimu.

**III skyrius**

 **PRIEŠMOKYKLINIO UGDYMO PEDAGOGO TEISĖS IR PAREIGOS**

**6. Priešmokyklinio ugdymo pedagogas turi teisę:**

6.1. gauti informaciją apie valstybės ir regiono švietimo politikos inovacijas;

6.2. kryptingai pasirinkti veiklos organizavimo būdus ir formas;

6.3. gauti informacinę, konsultacinę ir kitą pagalbą iš socialinių, specialiųjų pedagogų, logopedų, pradinių klasių mokytojų ir kitų pedagogų, administracijos, Vaiko teisių apsaugos tarnybos, Švietimo pagalbos tarnybos ir kt.;

6.4. pagal kompetenciją konsultuoti tėvus, įstaigos pedagogus, kitus su priešmokyklinio amžiaus vaikų ugdymu susijusius asmenis ar institucijų atstovus;

6.5. tobulinti kvalifikaciją;

6.6. teikti siūlymus administracijai dėl įstaigos veiklos tobulinimo.

**7. Priešmokyklinio ugdymo pedagogas privalo:**

7.1. tobulinti savo kvalifikaciją;

7.2. organizuoti pedagoginį procesą, orientuotą į individualius vaiko ugdymo(si) poreikius, priešmokyklinio ugdymo tikslus, uždavinius, standartus;

7.3. kurti stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

7.4. parinkti ugdymo metodus ir priemones, atitinkančias specialiuosius vaikų ugdymo(si) poreikius;

7.5. taikyti specialias kalbos mokymo metodikas vaikams iš kitakalbių ar mišrių šeimų;

7.6. sistemingai stebėti ir vertinti vaiko gebėjimus, socialinę kultūrinę kompetenciją, brandumo mokyklai lygmenį, įvairiais būdais fiksuoti vaiko pasiekimus;

7.7. daryti išvadas apie kiekvieno vaiko patirties kaupimo ypatumus, prireikus inicijuoti individualių ugdymo(si) programų rengimą, dalyvauti jas rengiant;

7.8. supažindinti šeimą su priešmokyklinio ugdymo ypatumais, nuolat informuoti apie vaiko daromą vystymosi pažangą ar iškilusias problemas (sveikatos, prigimtinių, socialinių poreikių tenkinimo ir pan.);

7.9. informuoti mokyklos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

7.10. dalyvauti bendrose mokyklos veiklose: posėdžiuose, pasitarimuose ir kt.

7.11. skatinti tėvus dalyvauti grupės veikloje, rūpintis tėvų švietimu, konsultuoti;

7.12. bendradarbiauti su kitais pedagogais (logopedais, specialiaisiais, socialiniais pedagogais, būsimąja mokytoja ir kt.), administracinėmis bei socialinės rūpybos įstaigomis, įvairiomis visuomeninėmis organizacijomis;

7.13. esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesą organizuoti vadovaujantis „Ugdymo organizavimo karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu tvarka“, nustatyta mokyklos pradinio ugdymo programos bendrajame ugdymo plane.

7.14. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą;

7.15. Priešmokyklinio ugdymo pedagogas teisės aktų nustatyta tvarka atsako už savo darbo kokybę bei vaikų saugumą ugdymo(si) proceso metu įstaigoje ir už jos ribų (kieme, žaidimų aikštelėse ir kt.).

**IV SKYRIUS**

 **PRIEŠMOKYKLINIO UGDYMO PEDAGOGO DARBO ORGANIZAVIMAS**

8. Priešmokyklinio ugdymo grupėje dirba vienas priešmokyklinio ugdymo pedagogas.

9. Priešmokyklinio ugdymo pedagogo darbo valandų norma per savaitę 21,6 valandos (21 val. 36 min.): 19,8 val. (19 val. 48 min. ) ugdomoji veikla grupėje ir 1,8 val. (1 val. 48 min.) netiesioginiam darbui su mokiniais (darbams planuoti, dokumentams, susijusiems su ugdymu rengti, bendradarbiauti su mokytojais, tėvais (globėjais), socialiniais partneriais).

\_\_\_\_\_\_\_\_\_

 Susipažinau ir sutinku

|  |  |  |  |  |
| --- | --- | --- | --- | --- |
|  |  |  |  |  |
| (Data) |  | (Parašas) |  | (Vardas, pavardė) |